Document ID: 32001R1202

Kommissionens forordning (EF) nr. 1202/2001
af 19. juni 2001
om ændring af forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 30, stk. 1, og artikel 31, stk. 3, og
ud fra følgende betragtninger:
(1) I Kommissionens forordning (EF) nr. 174/1999(3), senest ændret ved forordning (EF) nr. 806/2001(4), fastsættes det i artikel 20a, hvilke bestemmelser der gælder for forvaltningen af det kontingent mælkepulver, der kan eksporteres til Den Dominikanske Republik i henhold til det aftalememorandum, der er indgået mellem Det Europæiske Fællesskab og Den Dominikanske Republik, og som er godkendt ved Rådets afgørelse 98/486/EF(5). Bestemmelsen om, hvor længe de eksportlicenser, der udstedes i forbindelse med dette kontingent, er gyldige, bør præciseres.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 20a, stk. 13, i forordning (EF) nr. 174/1999 affattes således: "13. Uanset artikel 6 er eksportlicensen gyldig fra den faktiske udstedelsesdato, jf. artikel 23, stk. 2, i forordning (EF) nr. 1291/2000, til den 30. juni i det kontingentår, som ansøgningen vedrører."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes for licenser, der udstedes efter den 1. juni 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. juni 2001.

Labels: 3
17